pythainlp/thai_wikipedia_clean_20230101 huggingface dataset:
ในปีพ.ศ. 2382 เมื่อพระเจ้าเฟรเดอริกที่ 6 แห่งเดนมาร์กเสด็จสวรรคต เจ้าชายคริสเตียนได้เสด็จขึ้นครองราชย์ โดยมีพระนามว่า พระเจ้าคริสเตียนที่ 8 แห่งเดนมาร์กและเจ้าหญิงแคโรไลน์ อเมลีได้รับการสถาปนาขึ้นเป็น สมเด็จพระราชินีแห่งเดนมาร์ก พระนางทรงได้รับการถวายพระเกียรติให้ทรงดนตรีในงานเลี้ยงของผู้สนับสนุนเยอรมันซึ่งเป็นงานเลี้ยงที่สำคัญของรัฐชเลสวิช-ฮ็อลชไตน์ บทบาทด้านการเมืองของพระนางนั้นไม่ชัดเจน แต่พระนางได้ถูกกล่าวหาว่าพยายามทำให้เดนมาร์กและชเลสวิช-ฮ็อลชไตน์เกิดความขัดแย้งและเป็นศัตรูกัน และทรงถูกกล่าวหาว่าทรงเป็นสายลับให้แก่คริสเตียน ออกุสต์ที่ 2 ดยุคแห่งชเลสวิช-ฮ็อลชไตน์-ซอนเดอร์บวร์ก-ออกัสเตนเบิร์ก ผู้เป็นพระอนุชาซึ่งต่อต้านเดนมาร์ก
พระนางแคโรไลน์ อเมลีทรงปฏิบัติพระราชกรณียกิจในแวดวงสังคมและการกุศลอยู่เสมอดังเช่น ทรงก่อตั้งสถานดูแลเด็กกำพร้า พระนางทรงให้การอุปถัมภ์นิโคลัส เฟรเดอริค เซเวริน กรุนดท์วิกประธานนักบวชคริสต์ศาสนาในเดนมาร์ก ถ้าไม่นับรวมเรื่องที่ชาวเดนมาร์กคลางแคลงในพระนางในเรื่องกรณีพิพาทระหว่างเดนมาร์กและชเลสวิช ถือว่าเป็นพระราชินีที่ค่อนข้างเป็นที่รักและเป็นที่นิยมชมชอบ และพระนางทรงปฏิบัติพระกรณียกิจต่าง ๆ สืบต่อจนแม้จะทรงเป็นสมเด็จพระพันปีหลวง
สมเด็จพระเจ้าคริสเตียนที่ 8 แห่งเดนมาร์ก พระสวามีเสด็จสวรรคตด้วยพระโรคภาวะโลหิตเป็นพิษเหตุจากการติดเชื้อในวันที่ 20 มกราคม พ.ศ. 2391 ณ พระราชวังอามาเลียนเบอร์ก โคเปนเฮเกน ประเทศเดนมาร์ก สิริพระชนมายุ 61 พรรษา และพระนางมีพระชนม์ชีพยืนยาวกว่าพระสวามีกว่า 30 พรรษา และมีพระชนมายุยืนยาวจนได้ทอดพระเนตรพระเจ้าคริสเตียนที่ 9 แห่งเดนมาร์ก ขึ้นครองราชย์และพระราชนัดดาของพระนางคือ ลูอีเซอแห่งเฮ็สเซิน-คัสเซิลได้เป็นสมเด็จพระราชินี
สมเด็จพระพันปีหลวงแคโรไลน์ อเมลีสิ้นพระชนม์ในวันที่ 9 มีนาคม พ.ศ. 2424 ณ กรุงโคเปนเฮเกน ประเทศเดนมาร์ก สิริพระชนมายุ 84 พรรษา พระนางสิ้นพระชนม์โดยปราศจากพระโอรสธิดา ทรงดำรงพระชนม์ชีพถึง 5 รัชกาลได้แก่ พระเจ้าคริสเตียนที่ 7 แห่งเดนมาร์ก,พระเจ้าเฟรเดอริกที่ 6 แห่งเดนมาร์ก,พระเจ้าคริสเตียนที่ 8 แห่งเดนมาร์ก,พระเจ้าเฟรเดอริกที่ 7 แห่งเดนมาร์ก,พระเจ้าคริสเตียนที่ 9 แห่งเดนมาร์ก พระบรมศพถูกฝังที่มหาวิหารร็อคสไลด์เคียงข้างพระเจ้าคริสเตียนที่ 8 พระสวามี
วันชัย บุษบา
นายวันชัย บุษบา (เกิด 16 พฤษภาคม พ.ศ. 2507) รองเลขาธิการพรรคเพื่อประชาชน อดีต สมาชิกสภาผู้แทนราษฎรจังหวัดเลย เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
วันชัย บุษบา เกิดเมื่อวันที่ 16 พฤษภาคม พ.ศ. 2507 เป็นบุตรของนายลือ และนางกลั่น บุษบา สำเร็จการศึกษาศาสนศาสตรบัณฑิต สาขารัฐศาสตร์การปกครอง และศาสนศสตรมหาบัณฑิต สาขารัฐศาสตร์การปกครอง มหาวิทยาลัยมหามกุฏราชวิทยาลัย สมรสกับนางสมไหม บุษบา (สกุลเดิม : มูลศรี) มีบุตร 2 คน นายคณาวุติ บุษบา และ นางสาวสุรีนุช บุษบา
อดีตเป็นสมาชิกสภาองค์การบริหารส่วนตำบลน้ำสวย (อำเภอเมืองเลย) 2 สมัย ก่อนจะลงสมัครชิงตำแหน่งนายกองค์การบริหารส่วนตำบลน้ำสวย แต่ไม่ได้รับการเลือกตั้ง จากนั้นจึงลงสมัครรับเลือกตั้งเป็นสมาชิกสภาองค์การบริหารส่วนจังหวัดเลย เขตอำเภอเมือง และได้รับการเลือกตั้ง
พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎร สังกัดพรรคเพื่อไทย และได้รับการเลือกตั้งเป็นครั้งแรก
ใน พ.ศ. 2561 นายวันชัยได้ย้ายมาสังกัด พรรคพลังประชารัฐ พร้อมกับนาย ปรีชา เร่งสมบูรณ์สุข และนาง เปล่งมณี เร่งสมบูรณ์สุข ต่อมาร่วมจัดตั้งพรรคเพื่อประชาชน และรับตำแหน่งรองเลขาธิการพรรค แต่ก็ลาออกในช่วงปลายปี พ.ศ. 2564 และกลับมาสังกัดพรรคเพื่อไทย
วันชัย บุษบา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
แบดเจอร์
แบดเจอร์  เป็นชื่อสามัญของสัตว์เลี้ยงลูกด้วยนมหลายชนิด ในอันดับสัตว์กินเนื้อที่อยู่ในวงศ์เพียงพอน (Mustelidae) แบ่งออกได้เป็น 3 วงศ์ย่อย 4 สกุล (ดูในตาราง-แต่โดยมากแล้วจะหมายถึง แบดเจอร์ยุโรป ที่จะอยู่ในวงศ์ย่อย Melinae)
โดยทั่วไปแล้ว แบดเจอร์มีตัวขนาดค่อนข้างเล็กและอ้วน มีขาที่สั้น เหมาะสำหรับการขุดเป็นอย่างดี ใบหูมีขนาดเล็ก หางมีความยาวมาก หางของแบดเจอร์สามารถยาวถึง 18 ถึง 20 นิ้ว (46-51 เซนติเมตร) หรือขึ้นอยู่กับอายุ มีลายแถบเป็นการเตือนให้สัตว์ชนิดอื่น ๆ ได้รู้ว่า เป็นสัตว์ที่แข็งแรง ดุร้าย และพร้อมที่จะปกป้องตัวเองได้ทุกเมื่อ ในการสื่อสารกับพวกเดียวกัน แบดเจอร์จะสร้างกลิ่นฉุนขึ้นมาจากต่อมที่อยู่ใต้หาง กลิ่นนี้ใช้สำหรับการปักปันอาณาเขตและสร้างสัญลักษณ์เฉพาะของครอบครัว แบดเจอร์แต่ละตัวจะมีกลิ่นเฉพาะของตัวเอง และยังมีกลิ่นเฉพาะกลุ่ม ซึ่งเกิดจากการแลกเปลี่ยนกลิ่นซึ่งกันและกันอย่างต่อเนื่อง แบดเจอร์โตเต็มวัยที่ใช้เวลาอยู่นอกโพรงนาน จนกลิ่นเฉพาะกลุ่มจางหายไปก็เสี่ยงต่อการถูกปฏิเสธ แบดเจอร์สามารถสร้างเสียงที่แตกต่างกันถึง 16 เสียง
การอยู่อาศัย.
แบดเจอร์จะอาศัยอยู่ในโพรงซึ่งขุดเองด้วยกรงเล็บตีน จากการค้นพบโพรงที่มีขนาดใหญ่มากที่สุดที่มีการค้นพบเทียบเคียงได้กับวังเบลนิม โดยมีทางเข้าถึง 130 รู มีห้องถึง 50 ห้อง และมีอุโมงค์ทางเดินที่ทอดยาวถึง 800 เมตร แบดเจอร์นั้นกระจายอยู่ทั่วโลก แบ่งกันไปตามแต่สกุลและชนิด (แบดเจอร์ที่พบในภูมิภาคเอเชียอาคเนย์และจีนตอนใต้ มีชื่อเรียกว่า หมาหริ่ง หรือหมาหรึ่ง จัดอยู่ในสกุล "Melogale")
แบดเจอร์ส่วนใหญ่จะกินหนอนผลไม้ที่มีนำเป็นอาหารหลัก ทำให้แบดเจอร์แทบไม่ต้องกินน้ำเลย ในบางครั้งจะกินหนู, คางคก, ตัวต่อ, แมลงปีกแข็ง, เฮดจ์ฮอก หรือพืชพรรณธัญญาหารต่าง ๆ มักจะหากินในเวลากลางคืน
แบดเจอร์สามารถใช้อุ้งเท้าทำลายจอมปลวก, เล้าไก่ และสามารถต่อสู้กับสัตว์ขนาดใหญ่กว่า เช่น แมว, ลิงซ์, หมาป่า, หมาจิ้งจอก, ไฮยีนา, สิงโต, เสือ, เม่น, จระเข้, หมี หรือแม้แต่งูพิษได้
แบดเจอร์เป็นสัญลักษณ์ของบ้านฮัฟเฟิลพัฟ ในโรงเรียนคาถาพ่อมดแม่มดและเวทมนตร์ศาสตร์ฮอกวอตส์ ในหนังสือชุด แฮร์รี่ พอตเตอร์ ของเจ. เค. โรว์ลิง (1997-2007) เนื่องจากแบดเจอร์เป็นสัตว์ที่มักถูกมองข้ามเพราะมันใช้ชีวิตอยู่อย่างสงบ แต่เมื่อถูกโจมตีก็สามารถต่อสู้กับสัตว์ที่มีขนาดใหญ่กว่าตัวมันเองได้ ซึ่งมีลักษณะคล้ายกับบ้านฮัฟเฟิลพัฟในหลาย ๆ ด้าน
เมื่อวันที่ 28 สิงหาคม 2013 เกมคอมพิวเตอร์บนพีซี Shelter เปิดตัวโดย Might and Delight ซึ่งผู้เล่นควบคุมแม่แบดเจอร์ปกป้องลูกของเธอ
มีตัวละครชื่อสติ๊กส์เดอะแบดเจอร์ เพิ่มเข้ามาใหม่ในซีรีส์โซนิคเดอะเฮดจ์ฮอก
ปลาตะกรับเจ็ดแถบ
ปลาตะกรับเจ็ดแถบ  เป็นปลาทะเลขนาดเล็ก ในวงศ์ปลาสลิดหิน (Pomacentridae)
มีรูปร่างและลักษณะคล้ายกับปลาตะกรับห้าแถบ ("A. vaigiensis") เพียงแต่มีลายแถบสีคล้ำในแนวตั้งทั้งหมด 7 แถบ และมีสีสันที่คล้ำกว่า มีขนาดโตเต็มที่ประมาณ 15 เซนติเมตร
พบกระจายพันธุ์ในแนวปะการังและชายฝั่งในมหาสมุทรเขตร้อนและเขตอบอุ่น มีพฤติกรรมอยู่รวมกันเป็นฝูง และรวมฝูงกับปลาชนิดอื่นในวงศ์เดียวกัน เป็นปลาที่ไม่ตื่นกลัวมนุษย์ และมักจะเป็นปลาชนิดที่ว่ายเข้ามากินขนมปังที่มนุษย์โปรยให้เป็นอาหารตามทะเลหรือแหล่งท่องเที่ยวทั่วไป ร่วมกับปลาสลิดหินห้าแถบ
ปัจจุบัน เป็นปลาที่สามารถเพาะขยายพันธุ์ในที่เลี้ยงได้แล้ว เช่นเดียวกับปลาสลิดหินห้าแถบ แต่ทว่าไม่สวยงามเมื่อเทียบกับปลาชนิดอื่นในวงศ์เดียวกัน จึงไม่ค่อยได้รับความนิยมมากนักในการเลี้ยงเป็นปลาสวยงาม
ปลาตะกรับ 7 แถบ
ปลาตะกรับหินเจ็ดแถบ
กบฏโพกผ้าแดง
กบฏโพกผ้าแดง  เป็นการจลาจลต่อต้านราชวงศ์หยวนระหว่างปี ค.ศ. 1351 ถึงปี ค.ศ. 1368 จนนำไปสู่การล่มสลายของราชวงศ์หยวนในที่สุด ราชสำนักหยวนที่เหลือถอยกลับไปทางเหนือและก่อตั้งราชวงศ์หยวนเหนือ
ตั้งแต่ คริสต์ทศวรรษ 1340 ราชวงศ์หยวนประสบปัญหา. แม่น้ำเหลือง ท่วมอย่างต่อเนื่อง, และภัยธรรมชาติอื่น ๆ ก็เกิดขึ้น. ในเวลาเดียวกันราชวงศ์หยวนต้องใช้งบทางการทหารมากเพื่อรักษาอาณาจักรอันกว้างใหญ่ไว้.
กาฬมรณะ ก็มีส่วนทำให้เกิดการเคลื่อนไหว. กลุ่มหรือนิกายอื่น ๆ พยายามบ่อนทำลายอำนาจของจักรพรรดิองค์สุดท้ายของราชวงศ์หยวน;การเคลื่อนไหวทางศาสนาเหล่านี้เตือนถึงความหายนะที่กำลังจะเกิดขึ้น.ภาคการเกษตร โรคระบาด และอากาศหนาวส่งผลกระทบต่อจีนกระตุ้นให้เกิดกบฏติดอาวุธ. ใน เหอเป่ย์, ประชากร 9 ใน 10 ส่วนล้มตายจากกาฬโรคเมื่อ จักรพรรดิยฺเหวียนฮุ่ยจง เสด็จขึ้นครองสิริราชสมบัติในปี ค.ศ. 1333.ประชากรสองในสามคนในประเทศจีนเสียชีวิตจากโรคระบาดในปี ค.ศ. 1351.
กองทัพโพกผ้าแดง (紅巾軍) เริ่มต้นโดย กั๋ว จื่อซิง (郭子興) และสาวกของ ลัทธิบัวขาว เพื่อต่อต้านราชวงศ์หยวนที่นำโดยมองโกล. ชื่อ "โพกผ้าแดง" ที่ใช้เพราะเป็นประเพณีและโพกผ้าสีแดงเพื่อเป็นการแยกแยะ.
การกบฏเหล่านี้เริ่มต้นเป็นระยะ ๆ, ครั้งแรกบนชายฝั่งของ เจ้อเจียง เมื่อ ฟาง กั๋วเจิน และคนของเขาทำร้ายกลุ่มของขุนนางหยวน. หลังจากนั้น, ลัทธิบัวขาวนำโดย หาน ช่านตง ทางเหนือของ แม่น้ำเหลือง กลายเป็นศูนย์กลางของการต่อต้านมองโกล.
ในปี ค.ศ. 1351 ลัทธิบัวขาววางแผนก่อกบฏติดอาวุธ, แต่มันถูกเปิดเผยและ หาน ช่านตง ถูกจับกุมและประหารชีวิตโดยราชสำนักหยวน. หลังจากที่เขาเสียชีวิต, หลิว ฟู่ทง (劉福通) สมาชิกคนสำคัญของลัทธิบัวขาว, ช่วยลูกชายของหาน, หาน หลินเอ๋อร์ (韓林兒), ในการสืบทอดตำแหน่งของพ่อและก่อตั้งกองทัพโพกผ้าแดง. หลังจากนั้น, กบฏจีนอีกหลายกลุ่มทางตอนใต้ของ แม่น้ำแยงซี ก่อการกบฏภายใต้ชื่อของกบฏโพกผ้าแดงทางใต้. ในบรรดาผู้นำคนสำคัญของกบฏโพกผ้าแดงทางใต้ ได้แก่ สฺวี โฉ่วฮุ่ย และ เฉิน โหย่วเลี่ยง. การกบฏยังได้รับการสนับสนุนจากผู้นำอย่าง เผิง อิ๋งยู่ (彭瑩玉;1338) และ โซ่ว พู่เฉิง (鄒普勝;1351).
การมีส่วนร่วมของ โครยอ ในการดำเนินการทางทหารของราชวงศ์หยวนกับกบฏโพกผ้าแดง, รวมทั้งข้อเสนอที่ชัดเจนของจักรพรรดิหยวนเพื่อสร้างพระราชวังในโครยอเป็นที่ลี้ภัย, นำโครยอเข้าสู่สงคราม. กองทัพโพกผ้าแดงใน เหลียวตง รุกรานโครยอในปี ค.ศ. 1359 และ ค.ศ. 1360, พยายามยึดครอง เปียงยาง (1359) และ แคซ็อง (1360), แต่สุดท้ายก็พ่ายแพ้ทั้งสองครั้ง.
กำเนิดราชวงศ์หมิง.
หนึ่งในผู้นำกบฏโพกผ้าแดงที่สำคัญที่สุดคือ จู ยฺเหวียนจาง. ตอนแรก, เขาติดตาม กั๋ว จื่อซิง, และแต่งงานกับลูกสาวบุญธรรมของกั๋ว. หลังการเสียชีวิตของกั๋ว, จูถูกมองว่าเป็นผู้สืบทอดและเข้าครอบครองกองทัพของกั๋ว. จู ยฺเหวียนจาง มาจาก อำเภอเฟิ่งหยาง และกลุ่มผู้ติดตามของเขาเช่น สฺวี ต๋า, Chang Yuchun, Tang He, Lan Yu, Mu Ying และ เกิง ปิงเหวิน เป็นที่รู้จักในนาม "มาเฟียเฟิ่งหยาง" ต่อมาเป็นขุนนางในราชวงศ์หมิง.
ระหว่างปี ค.ศ. 1356 ถึงปี ค.ศ. 1367 จูได้เริ่มการต่อสู้หลายครั้งเพื่อพยายามเอาชนะคู่ต่อสู้ของเขาในกองทัพกบฏโพกผ้าแดง. ตอนแรกเขาสนับสนุน หาน หลินเอ๋อร์ (ลูกชายของ หาน ช่านตง) เพื่อรักษาเสถียรภาพชายแดนทางเหนือของเขา. จากนั้นเอาชนะคู่แข่ง เฉิน โหย่วเลี่ยง, จาง ชื่อเฉิง และ ฟาน กั๋วเจิน ทีละคน. หลังจากขึ้นสู่อำนาจ, เขาทำให้ หาน หลินเอ๋อร์ จมน้ำตาย. เรียกร้องให้ล้มล้าง "คนป่าเถื่อน" และฟื้นฟู "จีน", จูได้รับความนิยม.
ในปี 1368 จู ยฺเหวียนจาง ได้ประกาศตนเป็นจักรพรรดิใน อิ๋งเทียน, ในประวัติศาสตร์รู้จักในฐานะ จักรพรรดิหงอู่ แห่ง ราชวงศ์หมิง. ปีถัดมากองทัพหมิงยึดได้ ต้าตู, และการปกครองของราชวงศ์หยวนสิ้นสุดลงอย่างเป็นทางการ. ฝ่ายจีนอยู่ภายใต้การปกครองของฮั่นอีกครั้ง.
บันทึกทางประวัติศาสตร์มักพรรณนาถึงกองทัพโพกผ้าแดงในการจัดการกับขุนนางหยวนและทหารที่ถูกจับด้วยความรุนแรง. วิลเลี่ยม ที โรว์ ได้เขียนในงานของเขาเกี่ยวกับความรุนแรงในชนบทของจีน:
กบฎโพกผ้าแดง
ปลาสลิดหินมะนาว
ปลาสลิดหินมะนาว  เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae) มีรูปร่างลักษณะคล้ายกับปลาในวงศ์นี้ทั่วไป มีสีลำตัวเป็นสีเหลืองสดตลอดทั้งลำตัวเหมือนสีของมะนาวหรือเลมอน มีขนาดความยาวเต็มที่ประมาณ 9 เซนติเมตร พบกระจายพันธุ์ในทะเลอันดามันจนถึงทะเลญี่ปุ่น บริเวณหมู่เกาะริวกิว และตองงา
นิยมเลี้ยงเป็นปลาสวยงาม แต่ไม่ค่อยได้รับความนิยมมากนักเพราะมีอุปนิสัยดุร้าย ปัจจุบันสามารถเพาะขยายพันธุ์ได้แล้วเหมือนปลาในวงศ์เดียวกันชนิดอื่นอีกหลายชนิด
Pomacentrus moluccensis
Master of Reality
ปลาสลิดหินหางเหลืองนอก
ปลาสลิดหินหางเหลืองนอก หรือ ปลาแดมเซลหางเหลืองนอก  เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
มีขนาดโตเต็มที่ได้ 7 เซนติเมตร มีรูปร่างทั่วไปคล้ายกับปลาสลิดหินหางเหลือง ("Pomacentrus smithi") ที่อยู่ในวงศ์เดียวกัน แต่ว่าปลาสลิดหินหางเหลืองนอกมีรูปร่างที่ป้อมสั้นกว่า และมีสีสันที่สวยสดกว่า โดยเฉพาะเมื่อกระทบถูกแสงไฟ
ไม่พบในน่านน้ำไทย แต่พบในหมู่เกาะโซโลมอน, หมู่เกาะริวกิวในทะเลญี่ปุ่น, ทะเลฟิลิปปิน จนถึงเกรตแบร์ริเออร์รีฟในออสเตรเลีย
เป็นปลาที่ได้รับความนิยมอย่างมากในแง่ของการเลี้ยงเป็นปลาสวยงาม เพราะมีความสวย ประกอบกับการเลี้ยงง่าย นิสัยไม่ก้าวร้าว อีกทั้งยังสามารถเพาะขยายพันธุ์ได้แล้ว แต่ส่วนใหญ่ปลาที่มีขยายกันในตลาดค้าปลาสวยงามในประเทศไทย จะถูกนำเข้ามาจากประเทศอินโดนีเซีย
Abudefduf parasema
ปลาแดมเซลหางเหลืองนอก
อภิชาติ ตีรสวัสดิชัย
นายอภิชาติ ตีรสวัสดิชัย (เกิด 14 กุมภาพันธ์ พ.ศ. 2497) อดีตสมาชิกสภาผู้แทนราษฎรจังหวัดสกลนคร เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2535 ปัจจุบันสังกัดพรรคเพื่อไทย
อภิชาติ ตีรสวัสดิชัย เกิดเมื่อวันที่ 14 กุมภาพันธ์ พ.ศ. 2497 เป็นบุตรของนายเต็ก และนางเอ็ง ตีรสวัสดิชัย มีพี่น้อง 4 คน หนึ่งในนั้นคือนางลดาวัลย์ รามางกูร ภรรยานายวีรพงษ์ รามางกูร สำเร็จการศึกษาพาณิชย์ศาสตรบัณฑิต สาขาการจัดการ จุฬาลงกรณ์มหาวิทยาลัย และนิติศาสตรบัณฑิต สาขานิติศาสตร์ มหาวิทยาลัยรามคำแหง สำเร็จการศึกษาปริญญาโท รัฐประศาสนศาสตร์มหาบัณฑิต จุฬาลงกรณ์มหาวิทยาลัย สำเร็จการศึกษาปริญญาเอก ปรัชญาดุษฎีบัณฑิตสาขาการบริหารและพัฒนาการศึกษา มหาวิทยาลัยราชภัฏสกลนคร สมรสกับเภสัชกรหญิงสุภนันท์ มีบุตร 2 คน
นายอภิชาติ ได้เริ่มทำงานการเมืองระดับท้องถิ่น ในปี
2529 -2534 ได้รับเลือกเป็นสมาชิกสภาจังหวัดสกลนคร 2 สมัย เป็นประธานสภาจังหวัดสกลนคร 2 สมัย และก้าวเข้าสู่การเมืองระดับชาติในการเลือกตั้งสส.ทั่วไปปี 2535
นายอภิชาติได้รับการเลือกตั้งเป็นสมาชิกสภาผู้แทนราษฎรจังหวัดสกลนคร เขตเลือกตั้งที่ 1ในนามพรรคประชาธิปัตย์สามสมัยติดต่อกัน(2535/1,2535/2 และ 2538) ครั้งแรกในปี พ.ศ. 2535 และในปี 2535/2 ได้รับตำแหน่งเลขานุการรัฐมนตรีประจำสำนักนายกรัฐมนตรี ต่อมา พ.ศ. 2539 ไม่ได้รับเลือกเป็นสมาชิกสภาผู้แทนราษฎร แต่เข้ารับตำแหน่งที่ปรึกษารัฐมนตรีช่วยว่าการกระทรวงวิทยาศาสตร์ฯ
พ.ศ. 2544 และพ.ศ. 2548 ลงสมัครรับเลือกตั้งในสังกัดพรรคไทยรักไทย ได้รับการเลือกตั้งทั้ง 2 ครั้ง หลังการรัฐประหาร 19 กันยายน พ.ศ. 2549 นายอภิชาติย้ายไปสังกัดพรรคเพื่อแผ่นดิน และสอบตกในการเลือกตั้งปี พ.ศ. 2550 ต่อมาในการเลือกตั้งปี พ.ศ. 2554 นายอภิชาติย้ายกลับมาสังกัดพรรคเพื่อไทย ได้รับการเลือกตั้ง
อภิชาติ ตีรสวัสดิชัย ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
เทะ
เทะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า て มีที่มาจากตัวเขียนหวัดของมันโยงะนะ 天 และคะตะกะนะเขียนว่า テ มีที่มาจากส่วนซ้ายบนของมันโยงะนะ 天 ออกเสียงว่า เมื่อเติมดะกุเต็งจะออกเสียงว่า
て เป็นอักษรลำดับที่ 19 อยู่ระหว่าง つ (สึ) กับ と (โทะ) ในการจัดลำดับอักษรปัจจุบัน ส่วนการจัดลำดับแบบอิโระฮะ て เป็นอักษรลำดับที่ 35 อยู่ระหว่าง え (เอะ) กับ あ (อะ)
ฮิระงะนะ て มีลำดับขีด 1 ขีดดังนี้
คะตะกะนะ テ มีลำดับขีด 3 ขีดดังนี้
ตัวอย่างคันจิที่อ่านว่าเทะ และขึ้นต้นด้วยเทะ มีดังนี้
ฟาเอนซา
ฟาเอนซา  เป็นเมืองและเทศบาลในประเทศอิตาลี เป็นเมืองในจังหวัดราเวนนา ในแคว้นเอมีเลีย-โรมัญญาตั้งอยู่ทางตะวันออกเฉียงใต้ของเมืองโบโลญญา 50 กิโลเมตร มีแหล่งแร่เหล็กและพุน้ำเค็ม เป็นศูนย์กลางการทำเครื่องปั้นดินเผา มีเครื่องปั้นเผาฟาเอนซา ที่มีชื่อเสียงในคริสต์ศตวรรษที่ 15 และ 16
ท็อป (นักร้อง)
テ
デ
โกชาเอ
โกชาเอ (Kosrae) หรือเดิมชื่อว่า คูซาเย (Kusaie) เป็นเกาะในประเทศไมโครนีเซีย ตั้งอยู่ทางตะวันออกของหมู่เกาะแคโรไลน์ ทางตะวันตกของมหาสมุทรแปซิฟิก ห่างจากเกาะโปนเปไปทางทิศตะวันออกเฉียงใต้ประมาณ 530 กม. ประชากรมี 7,700 คน (ค.ศ. 2010)
คูซาเย
Kusaie
เลวาร์เดิน
เลวาร์เดิน  เป็นเมืองหลักของจังหวัดฟรีสลันด์ ตั้งอยู่ทางตอนเหนือของประเทศเนเธอร์แลนด์ มีอุตสาหกรรมกระดาษ ผลิตภัณฑ์นม ในคริสต์ศตวรรษที่ 16-18 มีชื่อในการผลิตเครื่องทองและเงิน
ฟรีสแลนด์
Clannad (film)
ทะเลสาบแวนดา
ทะเลสาบแวนดา  อยู่ที่หุบเขาไรท์ วิคตอเรีย แอนตาร์กติกา ทะเลสาบนี้ยาว 5 กิโลเมตร มีความลึกสูงสุด 69 เมตร ณ บนชายฝั่งของนิวซีแลนด์ ในสถานีแวนดา เมื่อปี ค.ศ.1968-1995 ทะเลสาบแวนดามีความเค็มของน้ำมากกว่าทะเลเดดซีถึง 10 เท่า และมากกว่าน้ำในมหาสมุทรเกินกว่า 10 เท่าไปแล้ว ถ้าไม่นับทะเลดอนฮวนเป็นทะเลสาบ ทะเลสาบแวนด้าจะครองทะเลสาบที่น้ำเค็มที่สุดในโลก
ทะเลสาบนี้ถูกปกคลุมด้วยแผ่นน้ำแข็งที่โปร่งใส 3.5-4 เมตร (11-13 ฟุต) ตลอดปี แต่จะละลายในเดือนธันวาคม แผ่นน้ำแข็งที่ว่ามาไม่ได้ปกคลุมด้วยหิมะ
เมื่อนักท่องเที่ยวมาที่ทะเลสาบแวนด้าเพื่อเข้าร่วม The Royal Lake Vanda Swim Club เจ้าหน้าที่จะพานักท่องเที่ยวลอยตัวในทะเลสาบที่มีความเค็มมาก
ยูแวสกูแล
ยูแวสกูแล (, ; ) เป็นเมืองและเทศบาลในประเทศฟินแลนด์ ตั้งอยู่ทางตอนกลางค่อนไปทางใต้ของประเทศ ตรงปลายสุดด้านเหนือของทะเลสาบเปแยนนี (Päijänne) มีภูมิอากาศอบอุ่นในฤดูร้อน และหนาว มีหิมะในฤดูหนาว เมืองเต็มไปด้วยสถาปัตยกรรมของสถาปนิกที่มีชื่อเสียงชาวฟินแลนด์ อัลวา อัลโต จากข้อมูลเมื่อวันที่ 31 มกราคม ค.ศ. 2012 มีประชากร 131,997 คน ทำให้เป็นหนึ่งในเมืองที่เติบโตเร็วที่สุดในประเทศฟินแลนด์ในช่วงคริสต์ศตวรรษที่ 20
เพราะใน ค.ศ. 1940 มีผู้อาศัยอยู่ในยูแวสกูแลเพียง 8,000 คน
ภูมิอากาศในบริเวณนี้จัดอยู่ในภูมิอากาศแบบไม่มีฤดูแล้งหนาวภาคพื้นสมุทร ("Dfc")
ยูแวสกูแลเป็นเมืองที่เติบโตเร็วที่สุดในคริสต์ศตวรรษที่ 20 และยังคงเติบโตอย่างต่อเนื่อง
ใน ค.ศ. 2019 มีชาวต่างชาติอาศัยอยู่ที่ยูแวสกูแลประมาณ 7,650 คน
ยูแวสกูแลเป็นเมืองสมาชิกของเครือข่ายยูโรทาวน์ และเป็นเมืองพี่น้องกับเมืองดังนี้:
ทะเลสาบแวนด้า
สิงห์มณี แก้วสัมฤทธิ์
สิงห์มณี แก้วสัมฤทธิ์ เกิดวันที่ 14 เมษายน พ.ศ. 2526 เป็นนักมวยไทยชาวไทย ซึ่งเคยได้รับการมองว่าเป็นเพียงนักมวยนอกสายตาของการแข่งขันรายการมวยรอบอีซูซุ ครั้งที่ 22 แต่แล้ว เขาก็สามารถเป็นฝ่ายชนะซุปเปอร์บอน ลูกเจ้าแม่สายวารี และครองแชมป์รายการดังกล่าวได้เป็นผลสำเร็จอย่างเหนือความคาดหมาย ทำให้เขาได้มีโอกาสเข้าแข่งขันชิงชัยกับสุดสาคร ส.กลิ่นมี ในรายการอีซูซุคัพ ซูเปอร์ไฟต์ ที่จัดขึ้นในวันที่ 17 เมษายน พ.ศ. 2555 ที่แหลมบาลีฮาย ณ เมืองพัทยา ซึ่งสิงห์มณีได้เป็นฝ่ายชนะคะแนนอย่างเป็นเอกฉันท์ จากการแข่งขันครั้งนี้เอง ที่ส่งผลให้เขาได้เป็นตัวแทนชาวไทยสู่การแข่งขันระดับโลกในรายการ THAI FIGHT 2012 ในที่สุด
วันที่ 25 พฤศจิกายน พ.ศ. 2555 สิงห์มณีเข้าแข่งขันรายการไทยไฟต์ 2012 รอบรองชนะเลิศ ที่ซึ่งเขาเป็นฝ่ายชนะคะแนน เมย์ดี ซาตูท จากฝรั่งเศส และได้พบกับอังเดร คูเลบิน ในรอบถัดมา
สิงห์มณี แก้วสัมฤทธิ์ มีชื่อจริงว่า บัวทอง การงานดี ภูมิลำเนาเดิมอยู่ที่ อำเภอจอมพระ จังหวัดสุรินทร์ เป็นบุตรของ นายอ่อนศรี และนางลี การงานดี เริ่มฝึกมวยครั้งแรกเมื่ออายุ 10 ปี โดยมี ศรแดง พรทวี เป็นครูมวยคนแรก จากนั้น ได้เข้าแข่งขันมวยครั้งแรกเมื่ออายุ 11 ปี โดยใช้ชื่อ สิงห์มณี เกษตรเกรียงไกร เขาได้รับค่าตัวในการแข่งขันครั้งแรกที่ 150 บาท และเริ่มสั่งสมชื่อเสียงเรื่อยมา ก่อนที่จะได้รับการทาบทามจาก สมพงษ์ ธนาศุภวัฒน์ (เสี่ยอ้วน จอมพระ) ให้มาฝึกซ้อมที่ค่าย ส.ศรีสมพงษ์ และได้รับการส่งตัวมาแข่งขัน ณ เวทีมวยราชดำเนิน เพื่อสร้างชื่อเสียงในกรุงเทพ ในเวลาต่อมา เขาได้รับค่าตัวที่ 50,000 บาท เมื่อครั้งที่พบกับคู่ชก นพเดช เช็งซิมอิ๊วยิม
ภายหลังจากนั้น เขาได้พบกับคู่ชก ก้องฟ้า อู๊ดดอนเมือง ซึ่งการแข่งขันในครั้งนี้ สิงห์มณีได้ถูกไล่ลงจากสังเวียนและถูกปลดตำแหน่งแชมป์ ส่งผลให้สิงห์มณีเกิดความท้อและตัดสินใจเลิกเข้าร่วมแข่งขัน แล้วหันไปทำหน้าที่เป็นเทรนเนอร์ที่จังหวัดภูเก็ตเป็นระยะเวลาประมาณ 1 ปี และแล้ว ชีวิตเขาก็ถึงจุดเปลี่ยนอีกครั้ง เมื่อ ศรีเมือง สิงห์สวนเงิน ซึ่งเป็นหัวหน้าคณะแก้วสัมฤทธิ์ ได้ชักชวนให้มาฝึกซ้อมที่ค่ายแล้วส่งเข้าแข่งขันที่เวทีมวยอ้อมน้อย ซึ่งเขาได้มีโอกาสเข้าแข่งขันในการแข่งขันรายการมวยรอบอีซูซุ ครั้งที่ 22 ซึ่งสิงห์มณีเองก็ไม่ค่อยมั่นใจในการแข่งขันครั้งนี้เท่าใดนัก เนื่องจากนักมวยไทยที่เข้าแข่งขันแต่ละคนล้วนมีฝีมือที่เก่งกาจทั้งสิ้น ถึงกระนั้น แม้เขาจะเป็นรองด้านสภาพร่างกาย แต่เขาก็ตัดสินใจทุ่มเทฝึกซ้อม จนสามารถฝ่าเข้าสู่รอบชิงชนะเลิศ โดยได้พบกับคู่ชก ซุปเปอร์บอน ลูกเจ้าแม่สายวารี ในรอบชิงชนะเลิศ และจากการแข่งขันในครั้งนี้เอง ที่ทำให้สิงห์มณีเป็นฝ่ายชนะคะแนน
วันที่ 24 มิถุนายน พ.ศ. 2555 สิงห์มณี เข้าร่วมแข่งขันชิงแชมป์รุ่นเวลเธอร์เวทของสหพันธ์มวยไทยอาชีพโลก โดยเป็นคู่เอกในรายการ ศึกมวยดีวิถีไทยพัทยามหากุศล ซึ่งจัดขึ้นที่เวทีมวยพัทยาบ๊อกซิ่งเวิลด์ โดยเป็นฝ่ายชนะคะแนนคู่ชกอย่างอังเดร คูเลบิน ซึ่งเป็นนักมวยไทยชาวเบลารุส
สิงห์มณีเข้าแข่งขันรายการ THAI FIGHT ในวันที่ 23 ตุลาคม พ.ศ. 2555 ซึ่งจัดขึ้นที่มหาวิทยาลัยกรุงเทพธนบุรี โดยได้พบกับวาทนิยาจ วาลดริม ซึ่งเป็นนักมวยไทยชาวเบลเยียม และสิงห์มณีเป็นฝ่ายชนะคะแนน และเข้าสู่รอบชิงชนะเลิศโดยพบกับคู่ปรับเก่าอย่างอังเดร คูเลบิน ณ ลานพระบรมรูปทรงม้า ที่ซึ่งสิงห์มณีเป็นฝ่ายชนะจากการแข่งขันครั้งดังกล่าว
กระแสน้ำมหาสมุทร
กระแสน้ำมหาสุมทร  เป็นกระแสน้ำที่ไหลต่อเนื่องในมหาสมุทรซึ่งเกิดจากหมุนเวียนของน้ำในมหาสมุทร ตามระบบเวลาและฤดูกาลที่แน่นอน เช่น คลื่น ลม แรงโคริโอลิส อุณหภูมิ ความแตกต่างของความเค็ม และการเกิดน้ำขึ้นน้ำลงซึ่งเกิดจากแรงดึงดูดของดวงจันทร์และดวงอาทิตย์
ลัลณ์ลลิน เตจะสา
ปลาสลิดหินนีออน
ปลาสลิดหินนีออน หรือ ปลานีออนแดมเซล  เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
เป็นปลาขนาดเล็ก มีความยาวเมื่อโตเต็มที่ประมาณ 15 เซนติเมตร เมื่อยังเป็นปลาขนาดเล็กลำตัวจะมีสีดำ และมีลวดลายสีน้ำเงินสะท้อนแสงคล้ายสายฟ้าพาดบนลำตัว แต่เมื่อโตขึ้นแล้วลายและสีสันดังกล่าวจะค่อย ๆ เลือนหายไป
ปกติไม่พบในน่านน้ำไทย แต่พบในทะเลฟิลิปปิน, อินโดนีเซีย และทะเลติมอร์
เป็นปลาที่มีความสวยงามมากชนดหนึ่ง ปัจจุบันสามารถเพาะขยายพันธุ์ได้ ในตลาดปลาสวยงาม จัดว่าเป็นปลาในวงศ์ปลาสลิดหินอีกชนิดหนึ่งที่มีการนำเข้ามาขายในประเทศไทยสูงเป็นอันดับต้น ๆ แต่ทว่าปลาสลิดหินนีออนนั้นเมื่อโตขึ้นจะเป็นปลาที่มีความก้าวร้าวขึ้นเรื่อย ๆ ด้วยความหวงถิ่น
Neoglyphidodon oxyodon
ปลานีออนแดมเซล
ปลาสลิดหินหินนีออน
ปลาสลิดหินฟ้าหางเหลือง
ปลาสลิดหินฟ้าหางเหลือง หรือ ปลาแดมเซลฟ้าหางเหลือง  เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
มีรูปร่างคล้ายกับปลาสลิดหินหางเหลืองนอก ("Chrysiptera parasema") ซึ่งอยู่ในวงศ์เดียวกัน คือ มีลำตัวและครีบทุกครีบสีน้ำเงินเข้ม ยกเว้นครีบหางและโคนครีบหางที่เป็นสีเหลือง และมีรูปร่างที่ยาวกว่า
มีขนาดลำตัวโตเต็มที่ประมาณ 7 เซนติเมตร พบกระจายพันธุ์ทั่วไปในทะเลอันดามัน และพบได้จนถึงทะเลฟิลิปปิน และทะเลอินโดนีเซีย
เป็นปลาที่ได้รับความนิยมในการเลี้ยงเป็นปลาสวยงาม ปัจจุบันสามารถเพาะขยายพันธุได้แล้ว แต่ปลาส่วนใหญ่ที่มีการซื้อขายกันในตลาดปลาสวยงามในประเทศไทยนั้นจะเป็นปลาที่จับมาจากแหล่งธรรมชาติในอินโดนีเซีย โดยมีชื่อเรียกในวงการว่า "ปลาแดมเซลหางเหลืองไทย"
Pomacentrus smithi
ปลาแดมเซลฟ้าหางเหลือง
แกรนด์สปอร์ตกรุ๊ป
แกรนด์สปอร์ต เป็นบริษัทผลิตและจำหน่าย เสื้อผ้าและเครื่องใช้กีฬาในประเทศไทย ก่อตั้งเมื่อปี พ.ศ. 2504 โดยเริ่มจากการเป็นร้านค้าปลีกอุปกรณ์กีฬาและเครื่องใช้กีฬา
ปี พ.ศ. 2504 นายกิจ พฤกษ์ชะอุ่ม อดีตนักบาสเกตบอล ก่อตั้งกิจการห้องแถวเล็กๆ ในย่านวงเวียน 22 กรกฎาคม จำหน่ายเสื้อผ้ากีฬาและอุปกรณ์กีฬา
ต่อมาปี พ.ศ. 2512 แกรนด์สปอร์ตได้เป็นบริษัทเครื่องกีฬาไทยบริษัทแรกที่ติดตรา "Made in Thailand" บนเสื้อผ้ากีฬา เพื่อให้ชื่อเสียงของสินค้าเป็นที่รู้จัก
ปี พ.ศ. 2514 แกรนด์สปอร์ต ได้รับเลือกให้เป็นชุดกีฬาใน การแข่งขันกีฬาเอเชี่ยนเกมส์ ครั้งที่ 6 ที่ประเทศไทย เป็นเจ้าภาพ
และในปี พ.ศ. 2522 ได้ขยายการส่งออกสู่ ประเทศฮ่องกงและประเทศบาห์เรน และได้ก่อตั้งแผนกวิจัยและพัฒนาผลิตภัณฑ์ขึ้นภายในองค์กร เป็นบริษัทแรกในอุตสาหกรรมเครื่องกีฬาของคนไทย
เมื่อถึงปี พ.ศ. 2525 ได้ก่อตั้งบริษัท แกรนด์มาร์เก็ตติ้ง จำกัด ขึ้นมาเป็นบริษัทในเครือ เพื่อทำการตลาดอุปกรณ์กีฬาในประเทศ
และเมื่อปี พ.ศ. 2527 ได้รับรางวัลสินค้าไทยดีเด่นจากสมาคมนิยมไทย รับพระราชทานโล่จากสมเด็จเจ้าฟ้าฯ กรมพระศรีสวางควัฒน วรขัตติยราชนารี ซึ่งอีกปีถัดมา แกรนด์สปอร์ตก็ได้ขยายการส่งออกไปสู่ประเทศตะวันออกกลาง คือ ประเทศกาตาร์ ประเทศโอมาน ประเทศคูเวต และ ประเทศคีร์กีซสถาน
สัญลักษณ์บริษัท.
เป็นสัญลักษณ์ลายปีกนก และได้รับการพัฒนาจนเป็นที่ยอมรับทั้งภายในประเทศไทยและนอกประเทศ มีความหมายที่บ่งบอกถึงความอ่อนนุ่ม และความประณีต
สปอนเซอร์ว่าจ้าง.
" ปัจจุบัน "
" อดีต "
ปลาสลิดหินฟ้าหางส้ม
ปลาสลิดหินฟ้าหางส้ม หรือ ปลาแดมเซลฟ้าหางส้ม  เป็นปลาทะเลขนาดเล็กชนิดหนึ่ง ในวงศ์ปลาสลิดหิน (Pomacentridae)
มีรูปร่างและลักษณะทั่วไปคล้ายกับปลาในวงศ์เดียวกันชนิดอื่น ๆ ต่างกัน คือ ลักษณะแตกต่างทางเพศของปลาทั้ง 2 เพศ คือ ปลาตัวผู้จะมีการพัฒนาสีส้มขึ้นตามครีบต่าง ๆ เช่น ครีบหาง, ครีบท้อง ส่วนปลาตัวเมียจะไม่มีพัฒนาการดังกล่าว แต่ในบางแหล่งอาศัย ปลาตัวเมียจะมีจุดสีดำขึ้นบริเวณด้านหลังของครีบหาง
เป็นปลาที่มีขนาดโตเต็มที่ประมาณ 8.5 เซนติเมตร มีพฤติกรรมในธรรมชาติ คืออยู่แบบฮาเร็ม โดยมีตัวผู้หนึ่งตัวอาศัยอยู่รวมกับตัวเมียหลายตัว พบทั่วไปในเขตอินโด-แปซิฟิก
จัดเป็นปลาที่มีความสวยงามชนิดหนึ่ง นิยมเลี้ยงเป็นปลาสวยงาม ปัจจุบันสามารถเพาะขยายพันธุ์ได้แล้ว แต่ปลาในตลาดปลาสวยงามส่วนใหญ่ ยังถูกนำเข้ามาจากทะเลฟิลิปปินและอินโดนีเซีย
Chrysiptera cyanea
ปลาแดมเซลฟ้าหางส้ม
พระบรมราชานุสาวรีย์สามกษัตริย์
พระบรมราชานุสาวรีย์สามกษัตริย์ หรือ อนุสาวรีย์สามกษัตริย์ เป็นพระบรมราชานุสาวรีย์ของพระมหากษัตริย์ 3 พระองค์ผู้สร้างเวียงเชียงใหม่ คือ พญามังราย พญางำเมือง และพ่อขุนรามคำแหงมหาราช
อนุสาวรีย์สามกษัตริย์ตั้งอยู่กลางเวียงเชียงใหม่ บริเวณหน้าหอศิลปวัฒนธรรมเมืองเชียงใหม่ (อดีตศาลารัฐบาลมณฑลพายัพ) ด้านหน้าติดกับถนนพระปกเกล้า ซึ่งบริเวณนี้เอง ถือเป็นศูนย์กลางของตัวเมืองเชียงใหม่ หน้าอนุสาวรีย์มีลานกว้างขนาดใหญ่ เรียกว่า ข่วงสามกษัตริย์ หรือข่วงอนุสาวรีย์สามกษัตริย์ ด้านตรงข้ามของอนุสาวรีย์สามกษัตริย์ยังเป็นที่ตั้งของอาคารศาลแขวงเชียงใหม่เดิมซึ่งมีสถาปัตยกรรมตะวันตกที่สวยและงดงาม
พระบรมรูปหล่อด้วยทองเหลืองและทองแดงรมดำ มีขนาดเท่าครึ่ง สูง 2.70 เมตร ใช้เวลา 10 เดือน ไข่มุกด์ ชูโต เป็นผู้ออกแบบและปั้นหล่อ มีการประกอบพิธีอัญเชิญพระบรมรูปจากกรุงเทพมหานครขึ้นประดิษฐานบนแท่นพระบรมราชานุสาวรีย์ในวันที่ 23 กันยายน พ.ศ. 2526 เวลา 11.49 น. พระบรมรูปประกอบด้วย พญามังรายประทับกลางเป็นประธาน พญาร่วงประทับอยู่เบื้องซ้าย และพญางำเมืองประทับอยู่เบื้องขวา
พระบาทสมเด็จพระปรมินทรมหาภูมิพลอดุลยเดช พร้อมด้วยสมเด็จพระนางเจ้าสิริกิติ์ พระบรมราชินีนาถ และสมเด็จพระเทพรัตนราชสุดาฯ สยามบรมราชกุมารี เสด็จฯ มาประกอบพิธีเปิดเมื่อวันที่ 30 มกราคม พ.ศ. 2527
นิกกี มินาจ
โอนิกา ทานยา มาราช  หรือที่รู้จักในชื่อ นิกกี มินาจ  เป็นนักร้องชาวอเมริกัน เธอเกิดที่เซนต์เจมส์ในกรุงพอร์ตออฟสเปนของประเทศตรินิแดดและโตเบโก ก่อนย้ายไปที่เมืองควีนส์ในรัฐนิวยอร์ก เมื่อเธอมีอายุ5ปี
หลังจากที่ได้จำหน่ายสามมิกซ์เทปในระหว่างปี 2007 และ 2009 และกำลังเซ็นสัญญาให้กับค่าย ยังมันนีเอ็นเตอร์เทนเมนต์ (Young Money Entertainment) ในเดือนสิงหาคม 2009 มินาจได้ออกจำหน่ายอัลบัมแรกของเธอในชื่อ "พิงก์ฟรายเดย์" (Pink Friday) ในพฤศจิกายน 2010 ก็กลายเป็นความสำเร็จอย่างรวดเร็ว ได้ขึ้นอันดับหนึ่งในซาร์ตบิลบอร์ด 200 และได้รับยืนยันยอดขายแผ่นเสียงทองคำขาวของสมาคมผู้ประกอบกิจการเพลงของสหรัฐอเมริกา (RIAA) ในเดือนนั้นที่หลังจากได้ออกจำหน่าย เธอกลายเป็นศิลปินหญิงเดี่ยวคนแรกที่มีซิงเกิลที่เจ็ดใน บิลบอร์ดฮอต 100 ในขณะนั้น ซิลเกิลที่สองเธอคือ ยัวร์เลิฟ ("Your Love") ได้ติดอันหนึ่งในซาร์ตบิลบอร์ดฮอตแร็ปซอง ทำให้ มินาจ เป็นศิลปินหญิงคนแรกที่ติดท็อปซาร์ตโดยไม่มีผู้ช่วยมาตั้งแต่ปี 2002 เธอยังเป็นศิลปินหญิงคนแรกที่รวมอยู่บน MTV's Annual Hottest MC List มินาจยังถูกเสนอชื่อใน"ไรซิง สตาร์" ของนิตยสารบิลบอร์ด สตูดิโออัลบั้มที่สองของเธอ "" (Pink Friday: Roman Reloaded) ได้ออกจำหน่ายเมื่อ 3 เมษายน ปี 2012
"ดูบทความหลักที่ รายชื่อผลงานของนิกกี มินาจ"
นายกสมาคมสร้างคุณค่า
ข้อความมัลติมีเดีย
การตลาดระหว่างประเทศ